**Zmluva o zabezpečovaní servisu výťahov**

uzavretá podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Zmluvné strany**

**Objednávateľ:**

Slovenská konsolidačná, a.s.

so sídlom: Cintorínska 21, 814 99 Bratislava

IČO: 35 776 005

IČ DPH: SK 2021483585

zapísaná v Obchodnom registri Okresného súdu Bratislava I, oddiel: Sa, vložka č. 2257/B

zastúpená : ........................................

(ďalej len „objednávateľ“)

**Dodávateľ:**

.....................................

so sídlom:

IČO :

IČ DPH :

Bankové spojenie:

IBAN:

zapísaná v Obchodnom registri Okresného súdu ................, oddiel: ......, vložka č. ...../...

zastúpená: ...................................................

(ďalej len „dodávateľ“)

(objednávateľ a dodávateľ ďalej spolu aj ako „zmluvné strany“)

**PREAMBULA**

Objednávateľ ako verejný obstarávateľ zasielal výzvu na predkladanie ponúk pre zákazku s nízkou hodnotou s postupom v zmysle ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. V predmetnej verejnej súťaži bol dodávateľ vyhodnotený ako úspešný uchádzač v súlade s výzvou na predkladanie ponúk a zákonom o verejnom obstarávaní a na základe toho objednávateľ a dodávateľ uzatvárajú túto Zmluvu o zabezpečovaní servisu výťahov.

**Čl. I.**

**Predmet zmluvy**

1. Predmetom tejto zmluvy je záväzok dodávateľa vykonávať pre objednávateľa riadne a včas, v súlade s touto zmluvou a platnými právnymi a technickými normami, odborné prehliadky výťahov (ďalej len „OP“), ich opakovanú úradnú skúšku (ďalej len „OÚS“), údržbu, mazanie a opravy výťahov na základe zistení z OP a OÚS, resp. opravy vzniknutých porúch (ďalej aj ako „servisné služby“).
2. Poskytovanie servisných služieb dodávateľom musí byť realizované v rozsahu a v termínoch v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „vyhláška“), základných slovenských technických noriem, najmä STN 27 4002 (ďalej len „STN“), európskych noriem, všeobecne záväzných právnych predpisov, pokynov a odporúčaní výrobcov, a to v rozsahu činností:
3. OP vrátane mazania pre 2 osobné výťahy (ďalej len „OV“) a 1 nákladný výťah (ďalej len „NV“), ktoré sú špecifikované v čl. VII. tejto zmluvy, a vystavenia písomných protokolov o vykonaní OP v lehotách podľa § 13 ods. 1 vyhlášky,
4. OÚS pre OV 1 a 2, NV, s vystavením osvedčenia o vykonaní OÚS v lehote podľa § 12 ods. 2 a § 13 ods. 1 vyhlášky,
5. servisné služby na základe stanovenej normohodiny, vrátane dopravy.

**Čl. II.**

**Práva a povinnosti zmluvných strán**

1. Dodávateľ bude tie servisné služby, resp. opravy výťahov, ktoré neznesú odklad (napr. poruchy funkčnosti výťahu, výmena ovládacích prvkov výťahu, vyslobodzovanie uviaznutých osôb) vykonávať najneskôr do 120 min. od zadania výzvy servisnému technikovi dodávateľa telefonicky alebo e-mailom.
2. Prevádzkové poruchy výťahu sú odstraňované v štandardnom režime. Štandardný režim je začatie prác dodávateľom do 24 hodín od nahlásenia požiadavky objednávateľom telefonicky alebo e-mailom, a to v rámci pracovnej doby objednávateľa. Pracovná doba objednávateľa počas pracovných dní je od 7:00 hod. do 17:00 hod.
3. Požiadavky na servisné služby podľa bodu 1. a 2. tohto článku zmluvy hlási objednávateľ na tel. č.: ......................, alebo na e-mail: ............@............, pričom objednávateľ je povinný uviesť aspoň nasledovné údaje: meno ohlasovateľa požiadavky, svoje telefónne číslo, označenie výťahu a stručný popis poruchy. Požiadavku ohlásenú telefonicky, je v zmysle tejto zmluvy potrebné doplniť bez zbytočného odkladu aj písomne alebo e-mailom v rozsahu podľa tohto bodu.
4. Servisné služby podľa tejto zmluvy a ich ceny, s výnimkou OP a OÚS, za ktoré je stanovená pevná cena podľa čl. III. bod 1. tejto zmluvy, oprávnený zamestnanec objednávateľa uvedený v čl. IX. bod 2. tejto zmluvy vždy vopred písomne odsúhlasí, a to v rozsahu predmetu a ceny plnenia.
5. Dodávateľ zodpovedá za odborné vykonanie všetkých servisných služieb v zmysle tejto zmluvy.
6. Dodávateľ sa zaväzuje riadne a včas poskytnúť objednávateľovi servisné služby podľa tejto zmluvy s odbornou starostlivosťou, vo vlastnom mene, na svoje náklady a nebezpečenstvo. Pokiaľ dodávateľ poverí plnením záväzku, alebo jeho časti vyplývajúceho z tejto zmluvy tretiu stranu (subdodávateľa), má dodávateľ voči objednávateľovi rovnakú zodpovednosť za plnenie záväzku, ako aj za prípadné škody a vzniknuté náklady, ako keby tieto záväzky plnil sám.
7. Dodávateľ sa zaväzuje:
   1. vykonávať servisné služby podľa tejto zmluvy s odbornou starostlivosťou, dodržiavať záväzné predpisy, technické normy a podmienky tejto zmluvy,
   2. nahradiť v plnej výške škodu spôsobenú zamestnancami dodávateľa pri servisných službách podľa tejto zmluvy,
   3. bez zbytočného odkladu oznamovať objednávateľovi všetky okolnosti, ktoré zistil pri plnení tejto zmluvy a ktoré môžu mať za následok potrebu zmeniť obsah jej plnenia, alebo sú významné z hľadiska záujmov objednávateľa.
8. Dodávateľ zodpovedá za dodržiavanie bezpečnosti a ochrany zdravia pri práci vlastných zamestnancov.
9. Dodávateľ zodpovedá za dodržiavanie pracovnej disciplíny a za dodržiavanie všetkých zmluvných podmienok svojimi zamestnancami. V prípade, ak objednávateľ zistí, že zamestnanci dodávateľa zjavným spôsobom porušujú pracovnú disciplínu, zásady bezpečnosti práce a ochrany zdravia pri práci, podmienky dohodnuté v tejto zmluve, môže objednávateľ od tejto zmluvy odstúpiť bez toho, aby dodávateľovi vznikol nárok na náhradu prípadnej škody alebo vzniknutých nákladov.
10. Dodávateľ potvrdzuje, že bol poučený objednávateľom:
    1. z bezpečnosti a ochrany zdravia pri práci (BOZP) v zmysle zákona č. 124/2006 Z. z. a o ochrane pred požiarmi, v zmysle zákona č. 314/2010 Z. z. a v súlade s vyhláškou MV SR č. 121/2002 Z. z. o požiarnej prevencii v znení neskorších predpisov. O uvedenom poučení podpisujú záznam pred nástupom na vykonávanú prácu,
    2. je si vedomý, že povinnosť mlčanlivosti fyzických osôb – zamestnancov dodávateľa o osobných údajoch, ku ktorým majú, resp. by mohli mať prístup v rámci plnenia predmetu tejto zmluvy trvá aj po ukončení zmluvného vzťahu,
    3. je povinný poučiť o povinnostiach, s ktorými bol oboznámený, najmä však o povinnosti mlčanlivosti všetkých zamestnancov dodávateľa, prípadne aj ďalšie osoby, ktoré sa podieľajú na realizácii predmetu tejto zmluvy v zmysle tejto zmluvy,
    4. berie na vedomie, že za porušenie povinnosti mlčanlivosti fyzických osôb si môže objednávateľ nárokovať úhradu vzniknutej škody a v prípade osobných údajov Úrad na ochranu osobných údajov Slovenskej republiky môže danej osobe uložiť pokutu do výšky stanovenej zákonom č. 18/2018 Z. z. o ochrane osobných údajov. Týmto nie je vylúčená prípadná trestnoprávna zodpovednosť, ak konanie bude napĺňať skutkovú podstatu trestného činu podľa ustanovení Trestného zákona.
11. Dodávateľ sa zaväzuje informovať objednávateľa o všetkých skutočnostiach, ktoré by mohli negatívne vplývať na poskytovanie servisných služieb podľa zmluvy.
12. Objednávateľ sa zaväzuje poskytnúť dodávateľovi včas všetky informácie potrebné pre korektné plnenie predmetu zmluvy, najmä technické špecifikácie a jasný popis problému. Dodávateľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom. V opačnom prípade dodávateľ zodpovedá za vady, ktoré použitím nevhodných pokynov poskytnutých mu objednávateľom vznikli, ibaže dodávateľ nemohol túto nevhodnosť zistiť ani pri vynaložení odbornej starostlivosti alebo na ich nevhodnosť objednávateľa upozornil a ten na ich použití písomne trval.
13. Objednávateľ sa zaväzuje poskytnúť dodávateľovi potrebnú súčinnosť pre riadne a včasné plnenie predmetu zmluvy, najmä umožniť vstup pracovníkov dodávateľa do potrebných priestorov objednávateľa.

**Čl. III.**

**Cena**

1. Cena servisných služieb podľa tejto zmluvy bola dohodnutá v súlade so zákonom č. 18/1996 Z. z. o cenách, v znení neskorších predpisov, nasledovne:

|  |  |  |  |  |
| --- | --- | --- | --- | --- |
| ***Typ výťahu*** | Celková cena | Celková cena | Celková cena za 24 mesiacov | Normohodina 1  servisného  pracovníka za  odborný servis  vrátane  dopravy v EUR  bez DPH |
| za 1 odbornú prehliadku + mazanie v EUR bez DPH | za 1 opakovanú úradnú skúšku v EUR bez DPH | za odborné prehliadky a úradnú skúšku v EUR bez DPH |
| Osobný výťah č.1  TOV 500 (1982/2017) |  |  |  |  |
| Osobný výťah č.2  TOV 500 (1982/2017) |  |  |  |
| Nákladný výťah  TNV 2000 (1982/2017) |  |  |  |

Ak dodávateľ v čase uzavretia tejto zmluvy nie je platiteľom DPH, zmluvné strany sa dohodli, že v prípade, ak by sa dodávateľ počas trvania tejto zmluvy stal platiteľom DPH, platí, že dohodnutá cena podľa tohto bodu tejto zmluvy je konečná, tzn. vrátane DPH. Cena podľa tohto bodu tejto zmluvy je konečná, tzn. nepripočítajú sa k nej žiadne ďalšie náklady zhotoviteľa a nepodlieha žiadnemu zvýšeniu.

1. Cena za vykonávanie servisných služieb bude fakturovaná podľa skutočne vykonaných prác.
2. Servisné služby podľa čl. II bod 1. a 2. tejto zmluvy, ako aj servisné služby, ktoré si vyžadujú dodanie náhradných dielov, budú vykonané na základe osobitnej objednávky, resp. dohody objednávateľa a dodávateľa a budú fakturované nepravidelne, vždy po ich vykonaní a ich odsúhlasení objednávateľom.
3. Cena za servisné služby podľa bodu 3. tohto článku zmluvy bude vypočítaná ako súčet počtu hodín (trvanie opravy) vynásobený cenou za 1 normohodinu uvedenú v bode 1. tohto článku zmluvy. K tejto sume sa pripočíta cena použitého materiálu, ktorá bude vychádzať z aktuálneho cenníka dodávateľa. Dodávateľ sa pre uvedené prípady zaviaže na vyžiadanie poskytnúť objednávateľovi svoj aktuálny cenník, a to spôsobom podľa dohody zmluvných strán. Objednávateľ si vyhradzuje právo uskutočniť cenový prieskum za účelom určenia ceny materiálu s ohľadom na vývoj cien porovnateľných tovarov na trhu, pričom ak sú ceny na trhu nižšie, než ceny podľa aktuálneho cenníka dodávateľa, bude cena za materiál určená najviac v sume priemeru medzi tromi najnižšími cenami zistenými na trhu.
4. Maximálna cena za poskytnutie servisných služieb podľa tejto zmluvy je stanovená vo výške . ..... Eur bez DPH (slovom: ............................................................................ Eur).

**Čl. IV.**

**Platobné podmienky**

1. Faktúry za vykonané servisné služby dodávateľ vystaví najneskôr posledný deň v mesiaci, v ktorom boli servisné služby vykonané. Splatnosť faktúry je 30 dní odo dňa jej doručenia objednávateľovi. Prílohou faktúry je súpis prác odsúhlasený a podpísaný oprávneným zamestnancom objednávateľa.
2. V prípade, ak faktúra vystavená dodávateľom nebude obsahovať všetky náležitosti daňového

dokladu podľa zákona č. 222/2004 Z. z. o dani z pridanej hodnoty v znení neskorších predpisov, nebude po stránke vecnej alebo formálnej správne vystavená alebo nebude obsahovať prílohu podľa bodu 1. tohto článku, objednávateľ ju vráti dodávateľovi na prepracovanie a nová 30 dňová lehota splatnosti začne plynúť dňom doručenia správne vystaveného daňového dokladu objednávateľovi.

1. Dodávateľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len zákon č. 215/2019“) mu vznikne povinnosť vydávať, okrem faktúry podľa bodu 2. tohto článku zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od dodávateľa, okrem faktúry podľa bodu 2. tohto článku zmluvy, aj zaručenú elektronickú faktúru, ktorú bude povinný vydávať dodávateľ podľa zákona č. 215/2019.

**Čl. V.**

**Záručné podmienky**

1. Dodávateľ poskytuje za vykonané servisné služby podľa tejto zmluvy záruku 24 mesiacov.
2. Dodávateľ sa zaväzuje, že počas záručnej doby bezplatne odstráni vady poskytnutých servisných služieb v lehote podľa čl. II. bod 1. a 2. tejto zmluvy.
3. Objednávateľ požiadavku na odstránenie vady servisnej služby zasiela vždy písomne v súlade s podmienkami tejto zmluvy, pričom vada musí byť dostatočne a zrozumiteľne špecifikovaná. Objednávateľ je vady povinný nahlásiť bez zbytočného odkladu potom, čo sa o nich dozvedel.

**Čl. VI.**

**Platnosť a účinnosť zmluvy, zánik zmluvy, sankcie**

1. Táto zmluva sa uzatvára na dobu určitú, a to na dobu 24 mesiacov odo dňa jej účinnosti, ak sa jej trvanie neskončí skôr, a to vyčerpaním celkovej ceny uvedenej v čl. III bod 5. tejto zmluvy.
2. Táto zmluva je povinne zverejňovanou zmluvou v zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto zmluva bude zverejnená v Centrálnom registri zmlúv, ktorý vedie Úrad vlády Slovenskej republiky.
3. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
4. Túto zmluvu je možné pred uplynutím doby jej trvania podľa bodu 1. tohto článku ukončiť

nasledovne:

* 1. písomnou dohodou podpísanou oboma zmluvnými stranami,
  2. písomnou výpoveďou ktorejkoľvek zo zmluvných strán aj bez uvedenia dôvodu, s dvojmesačnou výpovednou lehotou, ktorá začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane, alebo
  3. písomným odstúpením od zmluvy.

1. Objednávateľ je oprávnený okamžite odstúpiť od tejto zmluvy v prípade, ak dodávateľ poruší akúkoľvek svoju povinnosť vyplývajúcu pre neho z tejto zmluvy alebo zo všeobecne záväzného právneho predpisu v súvislosti s touto zmluvou. Zmluvné strany sa dohodli, že akékoľvek porušenie zmluvnej povinnosti dodávateľom sa považuje za podstatné porušenie jeho zmluvnej povinnosti, ktoré oprávňuje objednávateľa okamžite odstúpiť od zmluvy. Dodávateľ je oprávnený odstúpiť od tejto zmluvy v prípade omeškania objednávateľa so zaplatením faktúry za vykonanie servisných služieb podľa tejto zmluvy. Dodávateľ je oprávnený odstúpiť od tejto zmluvy iba v prípade, ak objednávateľ neuhradí faktúru po uplynutí lehoty jej splatnosti ani do 15 dní od preukázateľného doručenia písomnej upomienky dodávateľa. Odstúpenie od zmluvy ktoroukoľvek zmluvnou stranou musí byť vykonané v písomnej forme s uvedením dôvodu odstúpenia a musí byť doručené druhej zmluvnej strane. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane.
2. V prípade omeškania objednávateľa s úhradou faktúry, je dodávateľ oprávnený požadovať úrok z omeškania v súlade s nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

**Čl. VII.**

**Zoznam výťahov**

|  |  |
| --- | --- |
| **Typ výťahu** | **Počet výťahov** |
| 1. Osobný výťah TOV 500 | 1 |
| 1. Osobný výťah TOV 500 | 1 |
| 1. Nákladný výťah TNV 2000 | 1 |

|  |  |
| --- | --- |
| 1. **Osobný výťah TOV 500** 2. **Osobný výťah TOV 500** | **Technická špecifikácia** |
| Zaradenie zariadenia: | zdvíhacie zariadenie skupiny  A písm. c1 |
| Nosnosť / počet osôb: | 500 kg /6 osôb |
| Počet staníc / nástupíšť: | 8 / 8 |
| Menovitá rýchlosť: | 07 m/s |
| Pohon: | Elektrický s trecím kotúčom |
| Ovládanie: | Tlačidlové |
| Výrobca: | Transporta n.p. Brno, ČSSR / TREVA s.r.o. |
| Rok výroby: | 1982 / 2017 |
| Výrobné číslo: | 15-4-50052 / 15-4-50053 |
| Umiestnenie: | Cintorínska 21, 81499 Bratislava |
|  |  |
| 1. **Nákladný výťah TNV 2000** | **Technická špecifikácia** |
| Zaradenie zariadenia: | zdvíhacie zariadenie skupiny  A písm. c1 |
| Nosnosť: | 2000 kg |
| Počet staníc / nástupíšť: | 8 / 13 |
| Menovitá rýchlosť: | 07 m/s |
| Pohon: | Elektrický s trecím kotúčom |
| Ovládanie: | Tlačidlové |
| Výrobca: | Transporta n.p. Brno, ČSSR / TREVA s.r.o. |
| Rok výroby: | 1982 / 2017 |
| Výrobné číslo: | 3854-82 |
| Umiestnenie: | Cintorínska 21, 81499 Bratislava |

**Čl.** **VIII.**

**Doručovanie písomností a komunikácia zmluvných strán**

1. Všetky oznámenia, žiadosti, požiadavky a ostatná komunikácia podľa tejto zmluvy sa uskutoční písomne (s výnimkou požiadaviek na servisné zásahy podľa čl. II. bod 3. tejto zmluvy, ktoré je možné uskutočniť aj telefonicky) a bude sa doručovať:
   1. osobne prostredníctvom oprávnených zástupcov zmluvných strán,
   2. doporučene prostredníctvom poštovej prepravy na adresy uvedené v záhlaví tejto

zmluvy,

* 1. formou e-mailu, pri bežnej komunikácii zaslaním spätného potvrdzujúceho e-mailu

príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.

1. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, písomnosť sa považuje za doručenú na 3. deň odo dňa jej vrátenia odosielateľovi, a to aj vtedy, ak sa adresát o tom nedozvie. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Čl. IX.**

**Záverečné ustanovenia**

1. Povinnosti vyplývajúce z prevádzky a servisu výťahov sú pre obidve zmluvné strany stanovené STN a vyhláškou.
2. Osobou poverenou konať za objednávateľa v rozsahu tejto zmluvy je: .... ........... ..........,

tel. č. +421 90 XXX, e-mail: [XY@konsolidacna.sk](mailto:XY@konsolidacna.sk).

1. Osobou poverenou konať za dodávateľa v zmysle tejto zmluvy je: ......... ...........,

tel. č.: +421 90 XXX e-mail : [..............@......................sk](mailto:..............@......................sk).

1. Pre vylúčenie akýchkoľvek pochybností platí, že na zmenu osoby poverenej konať za zmluvnú stranu podľa bodu 2. a 3. tohto článku nie je potrebné uzatvárať písomný dodatok k tejto zmluve podľa bodu 5. tohto článku zmluvy. Zmluvné strany sú povinné bezodkladne písomne oznámiť druhej zmluvnej strane zmenu osoby poverenej konať za zmluvnú stranu.
2. Akékoľvek záväzky z tejto zmluvy sú záväzné i pre právnych nástupcov zmluvných strán. Zmeny a doplnenia tejto zmluvy môžu zmluvné strany vykonať iba formou písomných a očíslovaných dodatkov k tejto zmluve, ktoré tvoria jej neoddeliteľnú súčasť. Dodatky musia byť podpísané oboma zmluvnými stranami.
3. Zmluvné strany sa dohodli, že tento záväzkový vzťah sa spravuje ustanoveniami Obchodného zákonníka; túto zmluvu uzatvárajú podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov a doplnení a zároveň týmto vyhlasujú, že sú osobami oprávnenými za zmluvnú stranu robiť právne úkony a zaväzovať ju.
4. Právne vzťahy výslovne neupravené v tejto zmluve sa riadia ustanoveniami Obchodného zákonníka, ktoré svojim obsahom a účelom najlepšie zodpovedajú obsahu a účelu tejto zmluvy.
5. Neplatnosť niektorého z ustanovení tejto zmluvy nemá vplyv na platnosť ostatných ustanovení zmluvy. Ak sa niektoré z ustanovení tejto zmluvy stane neplatným, zaväzujú sa obe zmluvné strany takéto ustanovenie nahradiť iným, ktoré najviac zodpovedá účelu a právnemu významu pôvodného ustanovenia tejto zmluvy.
6. Všetky spory, ktoré vzniknú z plnenia tejto zmluvy, budú zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie príslušnému súdu Slovenskej republiky.
7. Zmluvné strany vyhlasujú, že táto zmluva je prejavom ich skutočnej a vážnej vôle, že túto zmluvu neuzatvárajú v tiesni, ani za nápadne nevýhodných podmienok, a že jednotlivým ustanoveniam tejto zmluvy porozumeli a s týmito bez výhrad súhlasia, čo potvrdzujú vlastnoručnými podpismi.
8. Táto zmluva bola vyhotovená v dvoch rovnopisoch, jeden pre objednávateľa a jeden pre dodávateľa.

V............................................, dňa...........................